Met 'n knippie sout : Pitkos vir die fynproewer: 2013
Ons snorkel gewoonlik teen die rotse aan die noordelike kant van die strand. Hierdie tyd van die jaar is daar 'n verbysterende groot hoeveelheid klein visse vir 'n gebied wat in die gematigde temperatuur waters van Australië voorkom. In die tropiese streek is daar natuurlik baie meer verskeidenheid in seelewe.
My familie snorkel saam en geniet dit ook baie. Ek het al 'n paar keer baie besonderse seelewe hier by Freshwater strand gesien, soos byvoorbeel die 2 meter Wobbegong haai wat ek al hier gesien het. Hulle is nie regtig gevaarlik vir mense nie, behalwe as jy miskien op hulle gaan trap. Mense egter is wel gevaarlik vir hulle, soos die volgende uittreksel lees: "Although wobbegongs do not eat humans, humans frequently eat wobbegongs; the flesh of a wobbegong or other shark is called flake and it is often used in fish and chips in Australia".
Met hul kenmerkende patrone op hul rug, is hulle baie maklik om te eien.
Terwyl ek besig was om hierdie kalant te bewonder het ek skielik in die hoek van my oog 'n tamaai "Bullray" of "Southern Eagle Ray" gesien. Ek het eers gedink dit is dalk 'n Stringray, maar het na 'n soektog uitgevind dit is die "Asutraliese Southern Eagle Ray (Myliobatis australis)"
My enigste spyt is dat ek nie 'n beter onderwaterkamera gehad het om dit vir julle af te neem nie.
Hoe bevoorreg is ons nie om die see so op ons voorstoep te hê nie...
Deur Heinrich Ferreira op Saturday, May 04, 2013 1 boodskappe (Los 'n boodskap deur hier te kliek) Skakels na hierdie artikel
No shame when you Ask Izzy